Foto: Anadolu Turkiyada harbiy to‘ntarishga urinishga bo‘lgan harakatdan keyingi tozalash ishlari doirasida mamlakat bosh vaziri Binoli Yildirimning kantselyariyasida 257 nafar xodim ishdan bo‘shatildi. Bu haqda Reuters agentligi kantselyariyadagi manbasiga asoslanib xabar tarqatgan. Anadolu agentligi xabariga ko‘ra, din ishlari bo‘yicha prezidiumda yana 492 kishi lavozimidan chetlatilgan. Bundan oldinroq Turkiya sudi 85 nafar general va admiralni harbiy to‘ntaruv harakatida ayblab hibsga olgani haqida xabar berilgandi.